
 ОБЩИНСКИ СЪВЕТ
8000 Бургас, ул. ”Александровска” № 26

тел.: 056/ 84 13 00;

www.burgascouncil.org; e-mail: council@burgas.org

ПОСТОЯННА КОМИСИЯ ПО ТРАНСПОРТ И БЕЗОПАСНОСТ НА ДВИЖЕНИЕТО
ПРОТОКОЛ № 7
Днес, 20.05.2020 г., от 11:00 часа, в сградата на СПОРТНА ЗАЛА „БОЙЧО БРЪНЗОВ“, находяща се в ж.к. „Зорница“ 40, се проведе заседание на Постоянна комисия по транспорт и безопасност на движението (ПКТБД).
На заседанието присъстваха: Евелина Михалева – председател, Манол Тодоров – зам.-председател и членове: Анелия Иванова, Боян Дяков, Владимир Павлов, Живко Господинов  и Юлиян Кулев. 

По конкретни точки от дневния ред участие взеха: проф. д-р Севдалина Турманова – председател на Общински съвет – Бургас, Чанка Коралска – зам.-кмет "Строителство, инвестиции и регионално развитие" и Ивелина Стратева – директор на дирекция "Икономика и стопански дейности".
Заседанието откри и ръководи председателят – Евелина Михалева, като с 6 гл. „за“, 0 гл. „против“ и 0 гл. „въздържали се“ се прие следният
ДНЕВЕН РЕД
1. ОбС 08-00-10111 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода 30.10.2019 г. - 30.04.2020 г. 

2. ОбС 08-00-10108 
Докладна записка от Димитър Николов – кмет на Община Бургас, относно: Приемане на Правилник за финансово подпомагане на приемни семейства със средства на Община Бургас 

3. ОбС 08-00-10126 
Докладна записка от Георги Дракалиев – председател на ПК по общинска собственост, общински предприятия и дружества и арх. Петър Статев– председател на ПК по устройство на територията, общински съветници от ПП ГЕРБ относно: Наредба за изменение на Наредбата за преместваемите обекти за търговски и други обслужващи дейности и елементите на градското обзавеждане на територията на Община Бургас 

4. ОбС 08-00-10114 
Докладна записка от Йорданка Ананиева – зам.-кмет на Община Бургас, относно: Общинска програма за детето 2020 година 

5. ОбС 08-00-10079 
Докладна записка от Стоян Грозев, Живко Табаков, Манол Тодоров, Костадин Андонов - общински съветници от ПП "Движение България за гражданите", относно: Приемане и прилагане на мерки за намаляване икономическите щети върху таксиметровите превозвачи в община Бургас в условията на извънредно положение 

6. ОбС 08-00-10151 
Докладна записка от Живко Табаков – общински съветник от ДБГ и председател на Постоянната комисия по туризъм, относно: Прилагане на допълнителни икономически мерки за справяне с последиците от COVID – 19

7. ОбС 08-00-10068 
Докладна записка от Живко Господинов, Георги Спасов, Йордан Георгиев, Павел Маринов, Христо Панайотов, Стоян Коларов, Чанко Мирчев – общински съветници от БСП, относно: Приемане на мярка за защита на гражданите и справяне с икономическите последици, вследствие усложнената епидемиологична обстановка

8. ОбС 08-00-10048 
Жалба от живущи семейства в ж.к. "Възраждане", гр. Бургас, относно: Изграждане на "Синя зона" в периметъра обхващащ улиците "Княз Борис", "Гладстон", "Цариградска" и "Княгиня Мария Луиза"

9. ОбС 08-00-10064 
Заявление от Ч. Г. Г., относно: Взето решение на Общински съвет – Бургас по т. 7, от Протокол №6/28.01.2020 г. 

10. ОбС 08-00-10065 
Заявление от Ч. Г. Г., относно: Изграждане на "Синя зона" в периметъра, обхващащ улиците "Княз Борис", "Гладстон", "Цариградска" и "Княгиня Мария Луиза" 

11. ОбС 08-00-10088 
Предложение от Ч. Г., относно: Възлагане от стопанинът на пътя изработване на ГПОД за гр. Бургас при условията и по реда на Закона за обществените поръчки

12. ОбС 08-00-10094 
Предложение от Ч. Г., относно: 1. Изработване, съгласуване и одобряване на проекти, съгласно които пътните маркировки се нанасят в населените места, разработени въз основа на генералния план за организация на движението (ГПОД), при условията и по реда на Наредба № 1 от 2001 г. за организиране на движението по пътищата. 2. Изработване, съгласуване и одобряване на проекти, съгласно които пътните знаци и другите средства за сигнализиране на пътищата се поставят в обхвата на пътя в населените места, разработени въз основа на генералния план за организация на движението (ГПОД), при условията и по реда на Наредба № 1 от 2001 г. за организиране на движението по пътищата. 3. Изработване, съгласуване и одобряване на проекти, съгласно които пътни светофари се поставят в населените места, разработени въз основа на генералния план за организация на движението (ГПОД), при условията и по реда на Наредба № 1 от 2001 г. за организиране на движението по пътищата

------------------------------------------------------------------------------

По точка 1
ОбС 08-00-10111 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода 30.10.2019 г. – 30.04.2020 г.
След като се запознаха с отчета на проф. д-р Севдалина Турманова – председател на Общински съвет – Бургас, за дейността на Общински съвет – Бургас и неговите комисии за периода 30.10.2019 г. – 30.04.2020 г. и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Подкрепя отчета на проф. д-р Севдалина Турманова - председател на Общински съвет – Бургас.
------------------------------------------------------------------------------

По точка 2
ОбС 08-00-10108 
Докладна записка от Димитър Николов – кмет на Община Бургас, относно: Приемане на Правилник за финансово подпомагане на приемни семейства със средства 
на Община Бургас
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Подкрепя докладна записка и проекта за решение.

------------------------------------------------------------------------------

По точка 3

ОбС 08-00-10126 
Докладна записка от Георги Дракалиев – председател на ПК по общинска собственост, общински предприятия и дружества и арх. Петър Статев– председател на ПК по устройство на територията, общински съветници от ПП ГЕРБ относно: Наредба за изменение на Наредбата за преместваемите обекти за търговски и други обслужващи дейности и елементите на градското обзавеждане на територията на Община Бургас
След приключване на разискванията и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Подкрепя докладна записка и проекта за решение.

------------------------------------------------------------------------------

По точка 4

ОбС 08-00-10114 
Докладна записка от Йорданка Ананиева – зам.-кмет на Община Бургас, относно: Общинска програма за детето 2020 година
След приключване на разискванията и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Подкрепя докладна записка и проекта за решение.

------------------------------------------------------------------------------

По точка 5
ОбС 08-00-10079 
Докладна записка от Стоян Грозев, Живко Табаков, Манол Тодоров, Костадин Андонов - общински съветници от ПП "Движение България за гражданите", относно: Приемане и прилагане на мерки за намаляване икономическите щети върху таксиметровите превозвачи в община Бургас в условията на извънредно положение
Манол Тодоров, в качеството си на вносител отбеляза, че при приемане и прилагане на предложените в докладната записка мерки за намаляване икономическите щети върху таксиметровите превозвачи ще се намалят приходите на Община Бургас с около 60-65 хил. лв.

Живко  Господинов заяви, че подкрепя предложения проект за решение.

След приключване на разискванията и в резултат на явно гласуване, с 4 гл. "за", 0 гл. "против" и 3 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Подкрепя докладна записка и проекта за решение.

------------------------------------------------------------------------------

По точка 6
ОбС 08-00-10151 
Докладна записка от Живко Табаков – общински съветник от ДБГ и председател на Постоянната комисия по туризъм, относно: Прилагане на допълнителни икономически мерки за справяне с последиците от COVID – 19
Манол Тодоров уведоми членовете на Комисията, че в предходни комисии се е взело решение за изготвяне на икономически анализ и становище по всички точки от проекта за решение на докладната записка, като се посочи и източника на финансиране. Той подчерта, че на заседанието на Общинския съвет най-вероятно ще бъдат оттеглени част от предложенията свързани с промяна в различни нормативни актове.

Евелина Михалева предложи да се поиска допълнителна информация от общинска администрация, с която да се подпомогне вземането на решение по съществото на докладната записка. 

След приключване на разискванията и в резултат на явно гласуване членовете на Постоянната комисия по транспорт и безопасност на движението взеха следното
РЕШЕНИЕ:
1. Не подкрепя докладна записка. (с 2 гл. "за", 1 гл. "против" и 4 гл. "въздържал се")
2. Изисква становище от общинска администрация, относно финансова обосновка на мерките, до датата на редовното заседание, което ще се проведе на 27.05.2020 г. (със 7 гл. "за", 0 гл. "против" и 0 гл. "въздържал се")
------------------------------------------------------------------------------

По точка 7
ОбС 08-00-10068 
Докладна записка от Живко Господинов, Георги Спасов, Йордан Георгиев, Павел Маринов, Христо Панайотов, Стоян Коларов, Чанко Мирчев – общински съветници от БСП, относно: Приемане на мярка за защита на гражданите и справяне с икономическите последици, вследствие усложнената епидемиологична обстановка
Живко Господинов запозна присъстващите с основната цел, която си поставят вносителите, а именно, че предлаганото намаление на цената на хартиения билет за градския транспорт ще се отрази положително както на гражданите, така и на "Бургасбус" ЕООД. Той допълни, че застъпените мерки ще помогнат за справяне с икономическите последици от тежката здравна криза.
Ивелина Стратева – директор на дирекция "Икономика и стопански дейности" подчерта, че философията за по-високата цена на хартиения билет е той да се ползва само от случайни пътуващи и да се мотивират потребителите да ползват електронни карти. Тя допълни, че предложеното решение е по-скоро стъпка назад, а и без направени финансови разчети за необходимите средства за дофинансиране не трябва да се предлагат изменения
След приключване на разискванията и в резултат на явно гласуване, с 3 гл. "за", 0 гл. "против" и 4 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Не подкрепя докладна записка и проекта за решение.

------------------------------------------------------------------------------

По точка 8
ОбС 08-00-10048 
Жалба от живущи семейства в ж.к. "Възраждане", гр. Бургас, относно: Изграждане на "Синя зона" в периметъра обхващащ улиците "Княз Борис", "Гладстон", "Цариградска" и "Княгиня Мария Луиза"
Евелина Михалева предложи да се изпрати постъпилата жалба за изготвяне на компетентно становище на директора на ОП "Транспорт".

След приключване на разискванията и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Изпраща за становище, по компетентност  на ОП "Транспорт".
------------------------------------------------------------------------------

По точка 9
ОбС 08-00-10064 
Заявление от Ч. Г. Г., относно: Взето решение на Общински съвет – Бургас по т. 7, от Протокол №6/28.01.2020 г.
Галина Тенева – гл. юрисконсулт към Общински съвет – Бургас уведоми членовете на Комисията, че взетото решение по т. 7, от Протокол № 6/28.01.2020 г. е въз основа на разпоредби в ЗДвП, а не в ЗМДТ.

Евелина Михалева предложи да се изготви и изпрати отговор на заявителя от Общински съвет – Бургас. Предложението бе подкрепено единодушно.

След приключване на разискванията и в резултат на явно гласуване, с 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Да се изготви и изпрати отговор на заявителя от Общински съвет – Бургас.
------------------------------------------------------------------------------

По точка 10
ОбС 08-00-10065 
Заявление от Ч. Г. Г., относно: Изграждане на "Синя зона" в периметъра, обхващащ улиците "Княз Борис", "Гладстон", "Цариградска" и "Княгиня Мария Луиза"
Председателят на Комисията информира колегите си, че по информация на юрисконсулта на Общинския съвет има заведена жалба в съда и трябва да се изчака неговото становище.

Владимир Павлов предложи да се запише решение на Комисията да се отговори на заявлението, че има заведено административно дело за обжалване на взето решение и ще се изчака решението на съда. Членовете на Комисията подкрепиха единодушно направеното предложение.

След приключване на разискванията и в резултат на явно гласуване, с 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:
Да се отговори на заявлението, че има заведено административно дело за обжалване на взето решение и ще се изчака решението на съда.

------------------------------------------------------------------------------

По точка 11
ОбС 08-00-10088 
Предложение от Ч. Г., относно: Възлагане от стопанинът на пътя изработване на ГПОД за гр. Бургас при условията и по реда на Закона за обществените поръчки
Чанка Коралска – зам.-кмет "Строителство, инвестиции и регионално развитие" обясни, че по направеното предложение общинска администрация вече е предприела необходимите действия и е възложено изработването на Генерален план за организация на движението, като той е съобразен с всички нормативни изисквания: има задание; проведена обществена поръчка; сключен е договор. В заключение тя каза, че се очаква до няколко месеца планът ще е готов и ще бъде предложен на Общински съвет за одобрение.

След приключване на разискванията и в резултат на явно гласуване, с 7 гл. "за", 0 гл. "против" и 7 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Общински съвет – Бургас да изпрати отговор на Ч. Г.
------------------------------------------------------------------------------

По точка 12
ОбС 08-00-10094 
Предложение от Ч. Г., относно: 1. Изработване, съгласуване и одобряване на проекти, съгласно които пътните маркировки се нанасят в населените места, разработени въз основа на генералния план за организация на движението (ГПОД), при условията и по реда на Наредба № 1 от 2001 г. за организиране на движението по пътищата. 2. Изработване, съгласуване и одобряване на проекти, съгласно които пътните знаци и другите средства за сигнализиране на пътищата се поставят в обхвата на пътя в населените места, разработени въз основа на генералния план за организация на движението (ГПОД), при условията и по реда на Наредба № 1 от 2001 г. за организиране на движението по пътищата. 3. Изработване, съгласуване и одобряване на проекти, съгласно които пътни светофари се поставят в населените места, разработени въз основа на генералния план за организация на движението (ГПОД), при условията и по реда на Наредба № 1 от 2001 г. за организиране на движението по пътищата
Чанка Коралска – зам.-кмет "Строителство, инвестиции и регионално развитие" обясни, че предложенията за изработване на проекти за маркировки, поставяне на пътни знаци и светофарни уредби са част от  Генералния план за организация на движението, който е в ход.  
След приключване на разискванията и в резултат на явно гласуване, с 7 гл. "за", 0 гл. "против" и 7 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Общински съвет – Бургас да изпрати отговор на Ч. Г.
---------------------------------------------------------------------------------------

ПРЕДСЕДАТЕЛ: ……………………….








 
(ЕВЕЛИНА МИХАЛЕВА)
ПРОТОКОЛИСТ: ……………………



(Марина Франц)

